Държавен вестник, бр. 59, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  59
(2) В случаите по ал. 1 изпълнителният 
директор на НАЦИД уведомява писмено за­
явителя или упълномощеното от него лице, 
представило документа, за недопускане до 
разглеждането му.“
§ 3. В чл. 8 се правят следните изменения 
и допълнения:
1. В ал. 1:
а) в т. 4 думите „2 копия“ се заменят с 
„копие“;
б) точка 5 се изменя така:
„5. оригинал и копие на приложението 
към дипломата, както и оригинал и копие 
на европейско дипломно приложение, ако 
притежават такова;“
в) в т. 8 накрая се поставя точка и запетая 
и се създава изречение второ: „когато заяв­
лението се подава от упълномощено лице, то 
попълва и представя декларация по образец, 
утвърден от министъра на образованието, 
младежта и науката, за това, че заявлението 
и документите към него са предоставени от 
заявителя;“
г) създават се т. 9 и 10:
„9. документ, удостоверяващ промяната в 
имената на заявителя, ако е налице такава 
промяна;
10. други документи, които според заяви­
теля имат значение за исканото признаване.“
2. Алинея 2 се отменя.
3. В ал. 3 се създава изречение второ: 
„Документите по ал. 1, т. 9 и 10, представени 
на чужд език, трябва да бъдат придружени с 
превод на български.“
4. Създава се нова ал. 4:
„(4) Подаването на документите по ал. 1 
се осъществява лично от заявителя или чрез 
упълномощено от него лице в НАЦИД или 
по електронен път.“
5. Досегашната ал. 4 става ал. 5 и се из­
меня така: 
„(5) Длъжностно лице от администрацията 
на НАЦИД проверява документите по ал. 1 
при подаването им и в 14-дневен срок след 
проверката заявителят или упълномощеното 
от него лице може да получи оригиналите на 
документите с изключение на документа за 
самоличност, който се връща веднага.“
6. Създава се ал. 6:
„(6) В случаите на подаване на документите 
по електронен път към заявлението се прилагат 
сканирани копия на изискваните документи, 
подписани с универсален електронен подпис. 
Заявителят е длъжен в срок 30 дни от пода­
ването им да изпрати в НАЦИД оригиналите 
на документите по чл. 8, ал. 1, т. 2 – 5. Ако 
до 30-ия ден от подаване на заявлението тези 
документи не са представени, заявлението се 
счита за оттеглено и процедурата се прек­ратява.“
§ 4. Член 9 се изменя така:
„Чл. 9. (1) Комисията по чл. 7, ал. 2 има 
следните функции:
1. анализира представените дипломи за 
висше образование и другите документи, 
свързани с признаването му;
2. изисква допълнителна информация и/
или документи от лицето, което следва да ги 
представи в срок, определен от комисията, но 
не по-дълъг от два месеца считано от датата 
на съобщаването;
3. отправя искане за допълнителна инфор­
мация от висшето училище, издало дипломата 
за висше образование, или от компетентните 
органи на държавата, в която е придобито 
висшето образование;
4. извършва експертна оценка на предста­
вените документи;
5. представя на министъра на образование­
то, младежта и науката или на упълномощено 
от него длъжностно лице не по-късно от една 
седмица след провеждане на своето заседа­
ние протокола, който съдържа становище по 
представените за признаване дипломи.
(2) Комисията разглежда направеното иска­
не за признаване на висше образование в срок 
два месеца считано от датата на представяне 
на всички необходими документи. Срокът 
може да се удължи еднократно с времето, 
необходимо за получаване на отговор на ис­
кането по ал. 1, т. 3.“ 
§ 5. В чл. 10 се правят следните изменения 
и допълнения:
1. В ал. 1 т. 3 се изменя така:
„3. вземане на решение за признаване на 
образователно-квалификационна степен на 
висшето образование с професионална квали­
фикация, когато тя е посочена в дипломата, 
за отказ то да бъде признато или за прекра­
тяване на процедурата;“. 
2. Създава се ал. 3:
„(3) Заявителят има право да му бъде изда­
дено и електронно удостоверение, подписано 
с електронен подпис, ако е направил такова 
искане.“ 
§ 6. В чл. 12, ал. 2 се създава изречение 
второ: „В отказа за признаване на висше об­
разование по ал. 1, т. 1 може да се включи 
препоръка за възможните мерки, които ли­
цето да предприеме, за да получи признаване 
на по-късен етап, включително полагане на 
допълнителни изпити.“
§ 7. Член 13 се изменя така:
„Чл. 13. (1) Процедурата по признаване на 
висше образование, придобито в чуждестранни 
висши училища, се прекратява:
1. по писмено искане на заявителя или на 
упълномощеното от него лице;
2. в случаите на непредставяне в опреде­
ления срок на оригиналите на документите, 
изискуеми по чл. 8, ал. 6, изречение второ; 
3. в случаите на непредставяне в опреде­
ления срок на изискуемите по чл. 9, ал. 1, 
т. 2 документи.